JY LEES NOU Kom ons prut ’n brood en ’n bredie
Die Vet Sjef van Nieu-Seeland is oorval deur e-posse ná sy onlangse potbrood-blog, en wys op aanvraag hier hoe jy dieselfde brood in ’n prutpot kan bak. En dan deel hy ’n verruklike Marokkaanse bredie . . .
BAIE dankie vir al jul e-posse en goeie wense, dit beteken baie. Ek belowe dat ek elke e-pos sal beantwoord. En baie dankie aan Isobel Conradie van die mooiste Kaap vir hierdie week se inspirasie met haar vraag of sy die bier-potbrood van my vorige blog in haar prutpot kan bak. BROOD IN ’N PRUTPOT
Die antwoord is: Ek weet nie, maar ek wil graag weet! En dis hoekom ek nou probeer uitvind soos ek hier skryf. Die deeg staan al ? uur of wat sy ding en doen en dan gaan ons uitvind.
Maar eers ’n bietjie meer oor prutpotte, ook bekend as Crock-Pots of slow cookers. Die prutpot word in 1970 in Chicago gebore as die Naxon Beanery All-purpose Cooker, maar die firma besluit in 1971 wyslik om die naam te verander na Crock-Pot. Dit verander vinnig in ? wêreldwye fenomeen en die rede hiervoor is eenvoudig – ’n basiese kookkennis en ? staanplek in jou kombuis is al wat jy nodig het om fantastiese kos te maak. Ek deel nou-nou een van my gunsteling-prutpotresepte.
Voordele van ? prutpot
Dit spaar hope tyd, want vanaand se ete is reg as jy by die huis kom. Al wat nodig is, is ? bietjie rys, pasta, pap of kapokaartappels. (Volgende keer as jy rys kook, kook sommer ? groot pot vol en vries die oortollige in etegrootte porsies.)
Nadele van ? prutpot
Ek verkies dit om altyd geblikte bone in my prutpot te gooi omdat daar bone is wat ? kookproses van minstens 10 minute nodig het om van gifstowwe ontslae te raak. (Dis amper soos sampioene, koop die goeie betroubare soort eerder as om die wilde soort self te gaan pluk.)
Nog ’n halfuur later . . .
Twee uur is altesaam verby en ons het ’n heerlike brood. Ek sou die kors ’n bietjie brosser wou hê, maar ek sal dit volgende keer net so doen. Ek vermoed die brood het ook minder krag gebruik as my oond. Die onderkant is mooi en goudbruin, maar die bokant lyk amper rubberig.
Nog ’n paar minute . . . Ek het die brood onder die oondrooster ingedruk en die probleem is dadelik reggestel. NOU VIR ’N MAROKKAANSE PRUTPOT . . .
Tyd vir vandeesweek se resep. Ek neem julle hierdie slag Marokko toe en kook hul bekendste gereg, tagine. ? Tagine is eintlik die kleipot wat soos ? Basoetohoed lyk, maar mense oor die wêreld heen noem nou al die bredie wat binne-in gekook word tagine; wie is ek dus om te stry?
5 Giet nou die aftreksel of water en tamatiepuree oor, maar moenie heeltemal bedek nie – prutpotte verloor nie baie vog nie. 6 Op laag kan jy dit 6-8 uur kook en op hoog 5-7 uur. Het jy nie ’n prutpot nie? Maak die bredie gewoonweg op die stoof gaar, maar berei dit soos ander stoofbredies – en onthou, dit moet baie stadig en teen ’n baie lae temperatuur prut. Seël die skenkels eers deur dit te braai, braai die uie en knoffel, voeg die gebraaide skenkels en die ander bestanddele by (jy kan meer vloeistof as met ’n prutpot gebruik) en roer die bredie gereeld. Voeg nog vloeistof by as dit lyk of hy wil aanbrand. En moenie vergeet dat die lekkerste bredies oornag rus sodat die geure behoorlik kan deurtrek nie. Dan warm jy dit net die volgende dag op en smul. Wenke